Ο **Ντάνι Φορ** (*Danny Faure*, 1962-) είναι πολιτικός από τις Σεϋχέλλες, ο οποίος υπηρέτησε ως πρόεδρος της χώρας από τις 16 Οκτωβρίου 2016 ως τις 26 Οκτωβρίου 2020. Προηγουμένως υπηρέτησε ως αντιπρόεδρος από το 2010 έως το 2016. Είναι μέλος του Λαϊκού Κόμματος (PP).

Πρώτα χρόνια και εκπαίδευση
---------------------------

Ο Φορ γεννήθηκε στην πόλη Κιλέμπε της δυτικής Ουγκάντας στις 8 Μαΐου 1962 από γονείς Σεϋχελλέζους. Ολοκλήρωσε την πρωτοβάθμια και δευτεροβάθμια εκπαίδευση στις Σεϋχέλλες. Σπούδασε σε ένα πανεπιστήμιο στην Κούβα, αποφοιτώντας με πτυχίο στις πολιτικές επιστήμες.

Σταδιοδρομία
------------

Το 1985, σε ηλικία 23 ετών, ο Φορ άρχισε να δουλεύει ως βοηθός υπεύθυνος για την κατάρτιση αναλυτικού προγράμματος στο υπουργείο Παιδείας των Σεϋχελλών. Επίσης, ήταν λέκτορας στην Εθνική Υπηρεσία Νεολαίας και στο Πολυτεχνείο των Σεϋχελλών.

Το 1993, μετά την επιστροφή της πολυκομματικής δημοκρατίας στη χώρα, ο Φορ έγινε επικεφαλής στην εθνοσυνέλευση (leader of government business), υπηρετώντας στη θέση αυτή ως το 1998, χρονιά κατά την οποία διορίστηκε υπουργός Παιδείας. Με την πάροδο των ετών, υπηρέτησε σε διάφορα χαρτοφυλάκια, συμπεριλαμβανομένων των υπουργείων Νεολαίας, Οικονομικών, Εμπορίου και Βιομηχανίας, Δημόσιας Διοίκησης και Τεχνολογίας, Πληροφοριών και Επικοινωνιών.

Το 2006 διορίστηκε υπουργός Οικονομικών από τον πρόεδρο Τζέιμς Μισέλ. Κατά τη διάρκεια της θητείας του στο υπουργείο Οικονομικών, ξεκίνησαν στις Σεϋχέλλες σειρά από οικονομικές μεταρρυθμίσεις, με βάση τις συμβουλές από το Διεθνές Νομισματικό Ταμείο. Ο Φορ επέβλεψε την πρώτη γενιά των μεταρρυθμίσεων, με διάρκεια από τον Οκτώβριο του 2008 έως τον Οκτώβριο του 2013. Υπηρέτησε ως αρμόδιος υπουργός μεταξύ των ετών 2004 και 2010. Έγινε Αντιπρόεδρος της χώρας την 1η Ιουλίου 2010, διατηρώντας παράλληλα το χαρτοφυλάκιο των Οικονομικών.

Προεδρία
--------

Ο πρόεδρος Τζέιμς Μισέλ ανακοίνωσε στις 27 Σεπτεμβρίου 2016 ότι θα παραιτηθεί, με την παραίτηση σε ισχύ από τις 16 Οκτωβρίου, και ότι θα μεταβιβάσει την εξουσία στον αντιπρόεδρο Φορ. Η ανακοίνωση συνέπεσε με την αντιπολίτευση να κερδίζει την πλειοψηφία των εδρών στην εθνοσυνέλευση έπειτα από τις βουλευτικές εκλογές του 2016. Καθώς απέμεναν τέσσερα χρόνια θητείας του Μισέλ, το διάστημα εκείνο θα προσμετρηθεί ως  πλήρης θητεία για τον Φορ. Κατά συνέπεια, ο Φορ ορκίστηκε, πρόεδρος στις 16 Οκτωβρίου 2016.

Προεδρικές εκλογές 2020
-----------------------

Ο Φορ ήταν ξανά υποψήφιος στις εκλογές του 2020. Όμως, ηττήθηκε από τον Γουάβελ Ραμκαλάουαν, λαμβάνοντας ποσοστό 43,5% (2η θέση).  Ο Ραμκαλάουαν, νικητής των εκλογών με 54,9% των ψήφων, ορκίστηκε νέος πρόεδρος της χώρας στις 26 Οκτωβρίου 2020.

Προσωπική ζωή
-------------

Ο Φορ είναι διαζευγμένος. Έχει τρεις κόρες και έναν γιο.

Παραπομπές
----------

1. 1 2 3  George Thande Quoting Reuters (16 Οκτωβρίου 2016). «Danny Faure sworn in as new president of Seychelles». Businessinsider.com. Αρχειοθετήθηκε από το πρωτότυπο στις 12 Μαΐου 2019. Ανακτήθηκε στις 18 Οκτωβρίου 2016.
2. 1 2 3  Uranie, Sharon (16 Οκτωβρίου 2016). «Seychelles' new President: Danny Faure sworn in to office, calls for unity». Seychelles News Agency. Ανακτήθηκε στις 18 Οκτωβρίου 2016.
3. ↑  Sharon Uranie· Patsy Athanase· Salifa Magnan· Madiha Philo (28 Σεπτεμβρίου 2016). «Shock, sadness, confusion and joy: Mixed reactions in Seychelles after surprise resignation of President Michel». Seychelles News Agency. Ανακτήθηκε στις 18 Οκτωβρίου 2016.
4. ↑  «Seychelles opposition wins presidency for first time in 43 years». *Reuters*. 25 Οκτωβρίου 2020. Αρχειοθετήθηκε από το πρωτότυπο στις 26 Οκτωβρίου 2020. Ανακτήθηκε στις 25 Οκτωβρίου 2020.
5. ↑  «Upset in Seychelles presidential election as incumbent loses». *Associated Press*. 25 Οκτωβρίου 2020. Αρχειοθετήθηκε από το πρωτότυπο στις 26 Οκτωβρίου 2020. Ανακτήθηκε στις 25 Οκτωβρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Danny Faure στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8848158127399915150007
* GND: 1204019665

 |

 |